PMIndiaData/PMIndiaSum huggingface dataset:
ওনাম উপলক্ষে জনগণকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী পবিত্র ‘ওনাম’ উপলক্ষে জনগণকে শুভেচ্ছা জানিয়েছেন। এক শুভেচ্ছাবার্তায় প্রধানমন্ত্রী বলেছেন, “ওনাম-এর বিশেষ মূহুর্তে বিশ্বের বিভিন্ন জায়গায় বসবাসরত মালয়ালি সম্প্রদায়ের মানুষজনকে আমার শুভেচ্ছা। একাত্মবোধের যে মানসিকতা নিয়ে ওনাম উদযাপিত হয়, তা প্রকৃতই আনন্দের। ওনাম উৎসব সমাজে আনন্দ ও সমৃদ্ধির চেতনাকে আরও প্রসারিত করুক”।
বিশ্ব বেতার দিবসে শুভেচ্ছাও অভিনন্দন প্রধানমন্ত্রীর

বিশ্ব বেতার দিবস উপলক্ষে বেতারসম্প্রচারের সঙ্গে যুক্ত সকল পক্ষকে অভিনন্দিত করেছেন প্রধানমন্ত্রী। বেতারসম্প্রচার শিল্প এবং শ্রোতা সাধারণ সকলের উদ্দেশেই তিনি জানিয়েছেন তাঁর এইঅভিনন্দন বার্তার কথা। প্রধানমন্ত্রী তাঁর অভিনন্দন বার্তায় বলেছেন, “ বিশ্ব বেতার দিবসে বেতার শিল্পের সঙ্গে যুক্ত সকল পক্ষ এবং সেইসঙ্গে শ্রোতাসাধারণকে জানাই আমার অভিনন্দন। এই প্রচারমাধ্যমটি শিক্ষা, আবিষ্কার, বিনোদন এবংএকসঙ্গে এগিয়ে চলার ক্ষেত্রে একটি অন্যতম মূল মাধ্যম হয়ে উঠুক এই কামনা জানাই। বেতার আমাদের পরস্পরকে আরওকাছে নিয়ে আসে। ‘ মন কি বাত ’ অনুষ্ঠানের মধ্য দিয়ে আমিনিরন্তর এই অভিজ্ঞতাই অর্জন করে চলেছি। https://www.narendramodi.in/mann-ki-baat – এইওয়েব পোর্টালটির মাধ্যমে আপনারা অনুষ্ঠানের সবকটি পর্বইশুনতে পাবেন । ” /
নতুন ভারতের জন্য এই বাজেট জাতিকে আরও উজ্জীবিত করবে, বললেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ সংসদে পেশ হওয়া বাজেটে উচ্ছ্বসিত প্রশংসা করে বলেছেন, নতুন ভারতের জন্য এই বাজেট সমগ্র জাতিকে উজ্জীবিত করবে।২০১৯ – ২০’র অন্তর্বর্তী বাজেট পেশ হওয়ার পর একাধিক ট্যুইট বার্তায় ও এক বিবৃতিতে প্রধানমন্ত্রী বলেছেন যে, ১২ কোটির বেশি কৃষক ও তাদের পরিবার, ৩ কোটির বেশি মধ্যবিত্ত শ্রেণীর করদাতা ও তাঁদের পরিবার সহ ৩০ থেকে ৪০ কোটি শ্রমজীবী মানুষ নতুন ভারতের জন্য এই বাজেটকে সাধুবাদ জানাবেন। প্রধানমন্ত্রী বলেছেন, এনডিএ সরকারের উন্নয়নমূলক উদ্যোগগুলির ফলে বহু মানুষ উপকৃত হয়েছেন, যার প্রতিফলন ঘটেছে এবারের বাজেটে।এই বাজেটে কৃষক কল্যাণ থেকে মধ্যবিত্ত শ্রেণীর মানুষের সুবিধার কথা, আয়করে ছাড় থেকে পরিকাঠামো ক্ষেত্র, পরিকাঠামো ক্ষেত্র থেক ক্ষুদ্র ও মাঝারি শিল্পের কল্যাণের কথা ভাবা হয়েছে। দারিদ্র্যের কবল থেকে অসংখ্য মানুষ মুক্তি পাচ্ছেন দেখে প্রধানমন্ত্রী সন্তোষ প্রকাশ করেন।তিনি বলেন, আমাদের নব্য-মধ্যবিত্ত শ্রেণীর সংখ্যা বাড়ছে, সেই সঙ্গে বাড়ছে তাঁদের স্বপ্নও।কর ছাড় পাবার ক্ষেত্রে মধ্যবিত্ত শ্রেণীকে অভিনন্দন জানিয়ে শ্রী মোদী বলেন, দেশের উন্নয়নে মধ্যবিত্ত শ্রেণীর বিরাট অবদানের জন্য আমি তাঁদের অভিনন্দন জানাই। বাজেটে কৃষক কল্যাণমূলক উদ্যোগগুলি প্রসঙ্গে শ্রী মোদী খেদের সঙ্গে বলেন, বেশ কিছু বছর ধরে কৃষক স্বার্থে বহু উদ্যোগ নেওয়া হলেও, এই উদ্যোগগুলির সুযোগ-সুবিধা থেকে কৃষকরা বঞ্চিত হয়েছেন।পিএম কিষাণ নিধি কর্মসূচিকে কৃষক কল্যাণে এক ঐতিহাসিক পদক্ষেপ হিসাবে বর্ণনা করে শ্রী মোদী বলেন, ৫ একর কম জমি রয়েছে, এমন কৃষকরা এই উদ্যোগে বিশেষভাবে লাভবান হবেন।এবারের বাজেটে গবাদি পশু পালন, মৎস্যচাষ ক্ষেত্রের উন্নয়নে যে সমস্ত প্রস্তাবের উল্লেখ করা হয়েছে।প্রধানমন্ত্রী সেকথারও উল্লেখ করেন। অসংগঠিত ক্ষেত্রের স্বার্থ রক্ষার গুরত্বের বিষয়টি উল্লেখ করে শ্রী মোদী বলেন, প্রধানমন্ত্রী শ্রম যোগী মন ধন যোজনা এই ক্ষেত্রের জন্য ব্যাপকভাবে সহায়ক হবে।এবারের বাজেটে স্বাভাবিকভাবেই অসংগঠিত ক্ষেত্রের স্বার্থ রক্ষার বিষয়টিকে বিশেষ গুরুত্ব দেওয়া হয়েছে।আয়ুষ্মান ভারত যোজনা ও সামাজিক সুরক্ষার মতো প্রকল্পগুলি অসংগঠিত ক্ষেত্রের সঙ্গে যুক্ত মানুষের স্বার্থবাহী হবে বলেও তিনি অভিমত প্রকাশ করেন। সমাজের সব শ্রেণীর কাছে উন্নয়নের সুফলগুলি পৌঁছে দেওয়ার বিষয়টি সুনিশ্চিত করা অত্যন্ত গুরুত্বপূর্ণ বলে মন্তব্য করে প্রধানমন্ত্রী বলেন, “এই বাজেট গরিব মানুষের ক্ষমতায়ন ঘটাবে, কৃষকদের স্বার্থবাহী হবে এবং আর্থিক অগ্রগতিতে গতি সঞ্চার করবে”।
অচলও অপ্রয়োজনীয় ১০৫টি আইনকে বাতিল বলে ঘোষণা করার এক প্রস্তাবে অনুমোদন কেন্দ্রীয় মন্ত্রিসভার

দেশে বর্তমানে অপ্রচলিত ১০৫টি আইনকে বাতিল করার সিদ্ধান্ত নিল কেন্দ্রীয় মন্ত্রিসভা। এই মর্মেসংশোধন ও বাতিলকরণ বিল, ২০১৭ পেশ করার একটি প্রস্তাবে আজ অনুমোদন দেওয়া হ’লপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রসিভার বৈঠকে। প্রসঙ্গতউল্লেখ্য, প্রধানমন্ত্রীর দপ্তর গঠিত দুই সদস্যের এক কমিটি, ভারতীয় আইন কমিশন এবংআইনসভার কাজকর্ম সংক্রান্ত দপ্তর মোট ১৮২৪টি কেন্দ্রীয় আইনকে অপ্রচলিত ওঅপ্রয়োজনীয় বলে চিহ্নিত করে। এর পরিপ্রেক্ষিতে কেন্দ্রীয় সরকারের বিভিন্ন মন্ত্রকও দপ্তরের সঙ্গে পরামর্শক্রমে এবং সংশ্লিষ্ট সকল দিক বিবেচনা করে ৪টি আইন চালু করাহয় ১১৭৫টি কেন্দ্রীয় আইন বাতিল বলে ঘোষণা করার জন্য। ২০১৪-র মে মাস থেকে ২০১৬-রআগস্ট মাসের মধ্যে এই ৪টি আইন চালু করা হয়।
১০০ কোটি ডোজ দেওয়ায় চিকিৎসক ও নার্সদের প্রতি প্রধানমন্ত্রীর কৃতজ্ঞতা প্রকাশ

নয়াদিল্লি, ২১ অক্টোবর, ২০২১ প্রধানমন্ত্রী শ্রী নরেন্দ্র মোদী যেসব চিকিৎসক ও নার্স ১০০ কোটিরও বেশি টিকার ডোজ দিয়েছেন, তাঁদের প্রতি কৃতজ্ঞতা প্রকাশ করেছেন। এক ট্যুইটে প্রধানমন্ত্রী বলেছেন, “ভারত ইতিহাস রচনা করলো। ভারতের বিজ্ঞান, উদ্যোগ এবং ১৩০ কোটি ভারতবাসীর সমন্বিত প্রয়াসের সাফল্য আমরা প্রত্যক্ষ করছি। ১০০ কোটি টিকাকরণের লক্ষ্যমাত্রা অর্জিত হওয়ায় ভারতকে অভিনন্দন। আমাদের যেসব চিকিৎসক, নার্স এবং অন্যান্য যাঁরা এই সাফল্য অর্জন করতে সাহায্য করেছেন, তাঁদের প্রতি কৃতজ্ঞতা জানাই। #VaccineCentury".
ত্রিপুরার মুখ্যমন্ত্রী হিসেবে শপথ নেওয়ায় ডাঃ মানিক সাহাকে অভিনন্দন প্রধানমন্ত্রীর

নতুন দিল্লি, ১৫ মে, ২০২২ ত্রিপুরার মুখ্যমন্ত্রী হিসেবে শপথ নেওয়ায় ডঃ মানিক সাহাকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক ট্যুইটে প্রধানমন্ত্রী বলেছেন, "ত্রিপুরার মুখ্যমন্ত্রী হিসেবে শপথ নেওয়ায় শ্রী @DrManikSaha2 কে অভিনন্দন। মুখ্যমন্ত্রী পদে তাঁর মেয়াদ পূর্ণ হওয়ার শুভ কামনা জানাই। ২০১৮- তে শুরু হওয়া ত্রিপুরার উন্নয়ন যাত্রায় তিনি আরো গতি সঞ্চার করবেন বলেই আমার বিশ্বাস।" /
ভারতীয় বিমান বাহিনীর  প্রতিষ্ঠা দিবসে প্রধানমন্ত্রীর শুভেচ্ছা

নতুনদিল্লি, ৮ই অক্টোবর, ২০২০ প্রধানমন্ত্রী শ্রী নরেন্দ্র মোদী ভারতীয় বিমান বাহিনীর সদস্যদের প্রতিষ্ঠা দিবসের শুভেচ্ছা জানিয়েছেন। প্রধানমন্ত্রী বলেছেন, “এয়ারফোর্স ডে উপলক্ষ্যে ভারতীয় বিমান বাহিনীর সব বীর যোদ্ধাদের অনেক অনেক শুভেচ্ছা জানাই। আপনারা শুধু দেশের আকাশ সীমাকেই সুরক্ষিত রাখেন না, জরুরী পরিস্থিতিতে মানবসেবার ক্ষেত্রে অগ্রণী ভুমিকাও পালন করেন। মা ভারতীর সুরক্ষার জন্য আপনাদের সাহস, শৌর্য আর নিষ্ঠা, সকলের কাছে অনুপ্রেরণার উৎস।“
মেধাসম্পদ রক্ষায় ভারত-স্যুইডেন সহযোগিতা  : মউ স্বাক্ষরের প্রস্তাবে সম্মতি কেন্দ্রীয় মন্ত্রিসভার

মেধাসম্পদের ক্ষেত্রে সহযোগিতা প্রসারের লক্ষ্যে ভারত ও স্যুইডেনের মধ্যেএক মউ স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রীনরেন্দ্র মোদীর নেতৃত্বে আজ এখানে মন্ত্রিসভার বৈঠক অনুষ্ঠিত হয়। মেধাসম্পদ সম্পর্কে সচেতনতার প্রসারে এবং মেধাসম্পদ অধিকারের সুরক্ষায়প্রশিক্ষণ কর্মসূচি এবং প্রযুক্তি বিনিময়ের সুবিধা ভোগ করবে ভারত ও স্যুইডেনপ্রস্তাবিত এই মউ-এ আওতায়। উদ্ভাবন তথা মেধাসম্পদ সম্পর্কিত বিভিন্ন ক্ষেত্রেভারতের অভিজ্ঞতা বিনিময়ের ফলে লাভবান হবে দু’দেশেরই শিল্পোদ্যোগী, বিনিয়োগ কর্তাএবং বাণিজ্যিক গোষ্ঠীগুলি। মেধাসম্পদ সংরক্ষণের লক্ষ্যে গৃহীত শ্রেষ্ঠপন্থা-পদ্ধতিগুলি পরস্পরের মধ্যে বিনিময় করবে ভারত ও স্যুইডেন। এর ফলে, একদিকেযেমন মেধাসম্পদ সংরক্ষণ সম্পর্কে সচেতনতার প্রসার ঘটবে, অন্যদিকে তেমনই মেধাসম্পদসৃষ্টির কাজকেও নানাভাবে উৎসাহিত করা হবে। শুধু তাই নয়, বিশ্বের উদ্ভাবনপ্রচেষ্টার ক্ষেত্রে ভারতের এক বিশেষ ভূমিকা পালনেরও সুযোগ এনে দেবে এই মউস্বাক্ষরের ঘটনা। ভারত ও স্যুইডেন – এই দুই দেশের সদস্যদের নিয়ে এজন্য গঠন করা হবে এক যৌথসমন্বয় কমিটি যার কাজ হবে সহযোগিতা প্রসার সম্পর্কিত বিভিন্ন কর্মসূচি সম্পর্কেযথোপযুক্ত সিদ্ধান্ত গ্রহণ করা।
ভিয়েতনামের প্রধানমন্ত্রীর সঙ্গে ভারতের প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী আজ ব্যাংককে ইন্ডিয়া – আসিয়ান এবং পূর্ব এশিয়া শিখর বৈঠকের ফাঁকে ভিয়েতনামের প্রধানমন্ত্রী মিঃ গুয়েন জুয়ান ফুক – এর সঙ্গে সাক্ষাৎ করেন। উভয় নেতাই ভারত ও ভিয়েতনামের মধ্যে ঐতিহাসিক ও পরম্পরাগত বন্ধুত্বপূর্ণ সম্পর্কের কথা উল্লেখ করে বলেন, দু’দেশের সম্পর্ক সাংস্কৃতিক ও সভ্যতাগত যোগসূত্রের পাশাপাশি, পারস্পরিক আস্থা তথা বোঝাপড়া এবং আঞ্চলিক ও আন্তর্জাতিক মঞ্চগুলিতে নিবিড় সহযোগিতার ভিত্তির ওপর গড়ে উঠেছে। দুই নেতার বৈঠকে সম্প্রতি উভয় দেশের মধ্যে উচ্চ পর্যায়ের আলাপ-আলোচনার প্রসঙ্গ তুলে ধরা হয়। এ ধরনের আলাপ-আলোচনার ফলে উভয় দেশের মধ্যে প্রতিরক্ষা ও নিরাপত্তা, অর্থনীতি ও ব্যবসা-বাণিজ্য সহ বিভিন্ন ক্ষেত্রে সহযোগিতা আরও মজবুত হয়েছে এবং মানুষের সঙ্গে মানুষের যোগাযোগ আরও নিবিড় হয়েছে। প্রতিরক্ষা ও নিরাপত্তা ক্ষেত্রে উভয় দেশের মধ্যে ক্রমবর্ধমান সহযোগিতা প্রসঙ্গে দুই পক্ষই নৌ-বাণিজ্য ক্ষেত্রে সহযোগিতা আরও বাড়ানোর ব্যাপারে সম্মত হয়েছে। দুই দেশের প্রধানমন্ত্রীই সন্ত্রাস ও উগ্রপন্থার বিপদ নিয়ে আলোচনা করেন এবং এ ধরনের সমস্যার মোকাবিলায় আরও ঘনিষ্ঠ সমন্বয় বজায় রেখে কাজ করার ব্যাপারে সহমত হন। উভয় পক্ষই ভারত – প্রশান্ত মহাসাগরীয় অঞ্চলে শান্তি, নিরাপত্তা ও সমৃদ্ধির প্রসারে কাজ করার লক্ষ্যে নিজেদের আগ্রহের কথা পুনরায় জানায়। উভয় নেতাই আন্তর্জাতিক আইন অনুযায়ী, আইনের শাসন-ভিত্তিক ব্যবস্থা বজায় রাখার ব্যাপারে অঙ্গীকারবদ্ধ হন। এ ধরনের নীতি অনুসরণের ফলে দক্ষিণ চীন সাগরে বাণিজ্যিক যাতায়াত, পরিবহণ প্রভৃতি ক্ষেত্রে নিরপেক্ষতা আরও বাড়বে। আগামী বছর আসিয়ান শিখর বৈঠকে সভাপতির দায়িত্ব গ্রহণকারী ভিয়েতনামের সঙ্গে আরও ঘনিষ্ঠ যোগাযোগ বজায় রেখে কাজ করার ব্যাপারে এবং ২০২০ – ২১ পর্যন্ত রাষ্ট্রসংঘের নিরাপত্তা পরিষদে অস্থায়ী সদস্য হিসাবে এই দেশটির সঙ্গে ঘনিষ্ঠ সমন্বয় বজায় রাখার ক্ষেত্রে ভারতের আগ্রহের কথা প্রধানমন্ত্রী শ্রী নরেন্দ্র মোদী পুনরায় উল্লেখ করেন। …
শান্তিপূর্ণ উদ্দেশ্যে বহির্মহাকাশে অনুসন্ধান চালানো ও বহির্মহাকাশ ব্যবহারের ক্ষেত্রে সহযোগিতা গড়ে তোলার জন্য ভারত ও দক্ষিণ আফ্রিকার মধ্যে স্বাক্ষরিত সমঝোতাপত্রে মন্ত্রিসভার অনুমোদন

শান্তিপূর্ণ উদ্দেশ্যে বহির্মহাকাশে অনুসন্ধান চালানো ও তার ব্যবহারের ক্ষেত্রে সহযোগিতা গড়ে তোলার লক্ষ্যে ভারত ও দক্ষিণ আফ্রিকার মধ্যে স্বাক্ষরিত সমঝোতাপত্রের বিষয়ে কেন্দ্রীয় মন্ত্রিসভাকে অবহিত করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ বিষয়টি সম্পর্কে অবহিত করা হয়। উল্লেখ করা যেতে পারে, জোহানেসবার্গে গত ২৬ জুলাই এই সমঝোতাপত্র স্বাক্ষরিত হয়েছিল। সমঝোতাপত্র অনুযায়ী যে বিষয়গুলিতে সহযোগিতার কথা বলা হয়েছে, সেগুলি হ’ল – দূরসংবেদী ব্যবস্থার মাধ্যমে ভূপৃষ্ঠ পর্যবেক্ষণ; উপগ্রহ যোগাযোগ ও উপগ্রহ-ভিত্তিক দিকনির্দেশ; মহাকাশ বিজ্ঞান ও গ্রহজনিত অনুসন্ধান; মহাকাশ ও উৎক্ষেপণ যান সহ মহাকাশ ব্যবস্থা ও উৎক্ষেপণ প্রণালীর ব্যবহার; মহাকাশ প্রযুক্তির বাস্তবিক প্রয়োগ এবং অন্যান্য ক্ষেত্রে সহযোগিতা বাড়িয়ে তোলা। এই সমঝোতাপত্র স্বাক্ষরের ফলে মহাকাশ বিজ্ঞান প্রযুক্তি ও তার প্রয়োগ সহ দূরসংবেদী ব্যবস্থার মাধ্যমে ভূপৃষ্ঠ পর্যবেক্ষণ, উপগ্রহ-ভিত্তিক যোগাযোগ ব্যবস্থা স্থাপন, উপগ্রহ-ভিত্তিক দিকনির্দেশ, মহাকাশ বিজ্ঞান ও গ্রহজনিত অনুসন্ধান তথা মহাকাশ যান ও মহাকাশ প্রণালীর ব্যবহারের মতো বিভিন্ন ক্ষেত্রে সহযোগিতার সম্ভাবনা খুঁজে বের করা সম্ভব হবে।
প্রাক্তন রাষ্ট্রপতি শ্রী আর ভেঙ্কটরমন এবং ভূতপূর্ব প্রধানমন্ত্রী শ্রী আই কে গুজরালের জন্মবার্ষিকীতে প্রধানমন্ত্রীর শ্রদ্ধা

ভারতের প্রাক্তন রাষ্ট্রপতি শ্রী আর ভেঙ্কটরমন এবং ভূতপূর্ব প্রধানমন্ত্রী শ্রী আই কে গুজরালের জন্মবার্ষিকীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, ভারতের ইতিহাসের রূপকার হিসেবে শ্রী আর ভেঙ্কটরমন এবং শ্রী আই কে গুজরালের প্রভাব অনস্বীকার্য। তাঁদের জন্মদিনে জানাই আন্তরিক শ্রদ্ধা।
স্মার্ট সিটি চ্যালেঞ্জে বিজয়ীদের প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী স্মার্ট সিটি চ্যালেঞ্জের বিজয়ীদের অভিনন্দন জানিয়েছেন। এক ট্যুইটার বার্তায় প্রধানমন্ত্রী বলেছেন, “স্মার্ট সিটি চ্যালেঞ্জের বিজয়ীদের অভিনন্দন। আমি এদের প্রত্যেককেই শুভেচ্ছা জানাই যাতে তারা এই প্রকল্প রূপায়ণে অগ্রণী ভূমিকা নিয়ে শহর ভারতের রূপান্তর ঘটাতে পারে। বিভিন্ন মঞ্চে এই স্মার্ট সিটি চ্যালেঞ্জের বিজয়ীদের বেছে নিতে পূর্ণাঙ্গ প্রক্রিয়ায় যারা অংশ নিয়েছেন আমি তাদেরও ধন্যবাদ জানাই।” /
বিশিষ্ট তেলুগু কবি,গীতিকার ও লেখক শ্রী সি নারায়ণ রেড্ডি’র প্রয়াণে প্রধানমন্ত্রীর শোক

বিশিষ্টতেলুগু কবি, গীতিকার ও লেখক শ্রী সি নারায়ণ রেড্ডি’র প্রয়াণে প্রধানমন্ত্রী শ্রীনরেন্দ্র মোদী শোক প্রকাশ করেছেন। এক বার্তায় তিনি বলেছেন, “শ্রী সি নারায়ণরেড্ডি’র প্রয়াণ সাহিত্য জগতে এক বিরাট ক্ষতি। বিভিন্ন প্রজন্মের মানুষের সঙ্গেতাঁর সাহিত্য কর্মের যোগ ছিল অবিচ্ছেদ্য। এইবিষাদপূর্ণ মুহূর্তে শ্রী সি নারায়ণ রেড্ডি’র পরিবার ও শুভার্থীদের প্রতি রইল আমারসমবেদনা”। …
ইতিবাচক শক্তি ও ইতিবাচক মানসিকতার উজ্জ্বল প্রতীক হয়ে ওঠার জন্য প্রচার্যদের আহ্বান জানালেন প্রধানমন্ত্রী

শিক্ষার প্রতিটি ক্ষেত্রে প্রযুক্তিকে গ্রহণ করার ওপর জোর দিয়েছেন প্রধানমন্ত্রী শ্রী নরেন্দ্র মোদী। তাঁর মতে, এর ফলে প্রযুক্তির পূর্ণ সদ্ব্যবহার সম্ভব হয়ে উঠবে। আজ নয়াদিল্লিতে বিদ্যাভারতীর অখিল ভারতী শিক্ষা সংস্থান আয়োজিত অখিল ভারতীয় প্রচার্য সম্মেলনে ভাষণদানকালে প্রধানমন্ত্রী বলেন, শিক্ষার সঙ্গে মূল্যবোধ গড়ে তোলার একটি আদর্শ প্রতিষ্ঠান হিসেবে নিজের ভাবমূর্তি গড়ে তুলেছে বিদ্যাভারতী। ছাত্রদের জীবনের প্রতিটি ক্ষেত্রে উৎকর্ষ লাভের ইচ্ছা জাগিয়ে তোলার জন্য অধ্যক্ষদের আহ্বান জানান প্রধানমন্ত্রী। ২০২০ সালের অলিম্পিকে আজকের ছাত্ররা যাতে স্বর্ণ পদক জয়ের সম্মান অর্জন করতে পারে সেজন্য তাদের সেইভাবে গড়ে তোলারও পরামর্শ দেন শ্রী মোদী। প্রধানমন্ত্রী বলেন, বিদ্যাভারতীর শিক্ষা প্রতিষ্ঠানগুলি সমাজে ইতিবাচক পরিবর্তনের লক্ষ্যে কাজ করে যেতে পারে। পরিচ্ছন্নতা (স্বচ্ছ ভারত) এবং বিদ্যুৎ সংরক্ষণ (বিজলি বাঁচাও)-এর মতো ক্ষেত্রগুলিতে এই ধরনের কাজ করা যেতে পারে বলে প্রধানমন্ত্রী মনে করেন। তিনি বলেন, এল ই ডি বাল্ব ব্যবহারের মাধ্যমে বিদ্যুতের সাশ্রয় সম্ভব। তাই, বিদ্যালয় কর্তৃপক্ষকে এই বিষয়টিতেও দৃষ্টি দেওয়ার কথা বলেন প্রধানমন্ত্রী। ইতিবাচক শক্তি ও ইতিবাচক মানসিকতার উজ্জ্বল প্রতীক হয়ে ওঠার জন্য সমবেত প্রচার্যদের পরামর্শও দেন তিনি। অনুষ্ঠানে উপস্থিত ছিলেন কেন্দ্রীয় মানবসম্পদ বিকাশ মন্ত্রী শ্রীমতী স্মৃতি ইরানি-ও।
টেলিযোগাযোগ পরিষেবা ক্ষেত্রের আর্থিক বোঝা হ্রাস করার প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে টেলিযোগাযোগ পরিষেবা ক্ষেত্রের আর্থিক বোঝা হ্রাস করার কয়েকটি প্রস্তাব অনুমোদিত হয়েছে। মন্ত্রিসভার এই সিদ্ধান্তের প্রেক্ষিতে কেন্দ্রীয় টেলিযোগাযোগ দপ্তর টেলি পরিষেবা প্রদানকারী সংস্থাগুলিকে স্পেকট্রাম নিলাম বাবদ বকেয়া অর্থ মেটাতে আরও এক বা দুই বছর সময় দেবে। আগে স্থির ছিল, টেলিপরিষেবা প্রদানকারী সংস্থাগুলিকে বকেয়া অর্থ ২০২০-২১ এবং ২০২১ – ২২ নাগাদ কিস্তির মাধ্যমে মিটিয়ে ফেলতে হবে। সময়সীমা বৃদ্ধির এই সিদ্ধান্তে টেলি পরিষেবা প্রদানকারী সংস্থাগুলি আগের মতোই কিস্তির মাধ্যমে বকেয়া অর্থ মেটাতে পারবে। তবে, স্পেকট্রাম বন্টনের সময় সুদ হিসাবে যে অর্থ ধার্য হয়েছিল, তা অপরিবর্তিত থাকছে। স্পেকট্রাম নিলাম বাবদ বকেয়া অর্থ মেটানোর ক্ষেত্রে মন্ত্রিসভার সময়সীমা বৃদ্ধির সিদ্ধান্তের ফলে টেলি পরিষেবা প্রদানকারী সংস্থাগুলির ওপর আর্থিক বোঝা খানিকটা লাভবান হবে এবং ব্যাঙ্ক থেকে ঋণ সহায়তা নিয়ে বকেয়া অর্থ মেটাতে পারবে। একইভাবে, টেলি যোগাযোগ সংস্থাগুলির পরিষেবা অব্যাহত রাখা সম্ভব হবে এবং কর্মসংস্থানের পাশাপাশি, আর্থিক বৃদ্ধি ত্বরান্বিত হবে। অন্যদিকে, সংস্থাগুলির আর্থিক স্বাস্থ্য যেমন উন্নত হবে, তেমনই গ্রাহকরাও গুণগত মানের পরিষেবা পাবেন। উল্লেখ করা যেতে পারে, স্পেকট্রাম বন্টন বাবদ বকেয়া অর্থ কিস্তিতে মেটানোর সময়সীমা দু’বছর বাড়ানোর সিদ্ধান্তটি এক দু’সপ্তাহের মধ্যেই কার্যকর হবে।
কমনওয়েলথ ক্রীড়া প্রতিযোগিতায় মহিলাদের ক্রিকেটে রৌপ্য পদক জেতায় দলের সদস্যদের প্রধানমন্ত্রীর অভিনন্দন

নয়াদিল্লি, ০৮ অগাস্ট, ২০২২ প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় মহিলাদের ক্রিকেটে রৌপ্য পদক জেতায় দলের সদস্যদের অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “ক্রিকেট ও ভারত অবিচ্ছেদ্য। কমনওয়েলথ ক্রীড়া প্রতিযোগিতা জুড়ে আমাদের মহিলা ক্রিকেট দল দুর্দান্ত খেলেছেন। তাঁরা রৌপ্য পদক জয় করেছেন। ক্রিকেটে এই প্রথম পদক জয় সকলের জন্য একটি বিশেষ গৌরবের মুহূর্ত। দলের সব সদস্যদের উজ্জ্বল ভবিষ্যৎ কামনা করি”।
ইয়েমেন থেকে ভারতীয় নাগরিকদের উদ্ধারের কাজে সহায়তা করার জন্য পাকিস্তানের প্রধানমন্ত্রীকে শ্রী মোদীর ধন্যবাদ জ্ঞাপন

নয়াদিল্লি, ৯ এপ্রিল, ২০১৫ ইয়েমেন থেকে ভারতের নাগরিকদের উদ্ধারের কাজে সহায়তা করার জন্য প্রধানমন্ত্রী শ্রী নরেন্দ্র মোদী পাকিস্তানের প্রধানমন্ত্রী শ্রী নওয়াজ শরিফকে ধন্যবাদ জানিয়েছেন। পাকিস্তানের সাহায্যের ফলে যে ১১ জন ভারতীয় ইয়েমেন থেকে দেশে ফিরতে পেরেছেন, তাঁদের শ্রী মোদী অভ্যর্থনা জানানোর পাশাপাশি, মানবিক আচরণ প্রদর্শনের জন্য মিঃ নওয়াজ শরিফকেও ধন্যবাদ জানান। শ্রী মোদী আরও বলেন, মানুষের সেবাকর্ম কোন সীমান্ত মানে না। এমন বিপদকালে প্রতিবেশী দেশ বাংলাদেশ, মালদ্বীপ, নেপাল, পাকিস্তান ও শ্রীলঙ্কাকে নিজ নিজ দেশের নাগরিকদের উদ্ধার করতে ভারত সাহায্য করতে পেরেছে বলেও তিনি আনন্দ প্রকাশ করেন।
প্রধানমন্ত্রী সর্বভারতীয় ব্যাঘ্র পরিসংখ্যান ২০১৮’র চতুর্থ পর্ব প্রকাশ করবেন

প্রধানমন্ত্রী শ্রী নরেন্দ্র মোদী নতুন দিল্লিতে সোমবার ২৯শে জুলাই লোক কল্যাণ মার্গে সর্বভারতীয় ব্যাঘ্র পরিসংখ্যান ২০১৮’র চতুর্থ পর্বের প্রকাশ করবেন। ব্যাপ্তি, নমুনা সংগ্রহ এবং ছবি তোলার ক্যামেরার সংখ্যার নিরিখে এই পরিসংখ্যানকে বিশ্বে সর্ববৃহৎ বন্যপ্রাণ সমীক্ষার উদ্যোগ বলে মনে করা হয়। প্রতি চার বছর অন্তর আমাদের দেশে সর্বভারতীয় ব্যাঘ্র পরিসংখ্যান করা হয়। ২০০৬, ২০১০ এবং ২০১৪ সালে এর আগে তিনটি পর্যায়ে পরিসংখ্যানের কাজ শেষ হয়েছে। সরকার জাতীয় ব্যাঘ্র সংরক্ষণ কর্তৃপক্ষের সঙ্গে যৌথভাবে জলবায়ু পরিবর্তনের প্রভাবে বাঘেদের সমস্যার সমাধানে আর্থিক বিষয়টি পর্যালোচনা করেছে। ব্যাঘ্র সংরক্ষণ পরিকল্পনা অনুযায়ী, এই উদ্যোগগুলি নেওয়া হয়।
প্রধানমন্ত্রী প্রথম খেলো ইন্ডিয়া ইউনিভার্সিটি গেমস্‌ – এর উদ্বোধন করলেন

প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে আজ ওডিয়ায় প্রথম খেলো ইন্ডিয়া ইউনিভার্সিটি গেমস্‌ – এর উদ্বোধন করেন। এই উপলক্ষে প্রধানমন্ত্রী বলেন, আজ কেবল এই প্রতিযোগিতা শুরুর দিন নয়, বরং দেশে ক্রীড়া ক্ষেত্রে এক নতুন পর্যায়েরও সূচনা হ’ল। “এই প্রতিযোগিতায় আপনারা কেবল পরস্পরের সঙ্গেই নয়, এমনকি নিজের সঙ্গেও প্রতিযোগিতায় সামিল হবেন”। প্রধানমন্ত্রী বলেন, “আমি আপনাদের সঙ্গে প্রযুক্তির মাধ্যমে যুক্ত হলেও আমি উৎসাহের আবহ, আবেগ এবং স্পন্দন অনুভব করছি। ভারতের ইতিহাসে প্রথম খেলো ইন্ডিয়া ইউনিভার্সিটি গেমস্‌ আজ ওডিশায় শুরু হ’ল। ভারতের ক্রীড়া ইতিহাসে এ এক স্মরণীয় মুহূর্ত। ভবিষ্যৎ ক্রীড়া ক্ষেত্রের বিকাশে এ এক বড় পদক্ষেপ”। খেলো ইন্ডিয়া অভিযান দেশের প্রায় প্রতিটি প্রান্তেই তরুণ প্রতিভাবান খেলোয়াড়দের উৎসাহিত করতে এবং ভালো ফলের স্বীকৃতিতে গুরুত্বপূর্ণ ভূমিকা পালন করেছে। ২০১৮’তে যখন খেলো ইন্ডিয়া গেমস্‌ – এর সূচনা হয়েছিল, তখন ৩ হাজার ৫০০ জন অ্যাথলিট অংশ নিয়েছিলেন। পরবর্তী তিন বছরে এই প্রতিযোগিতায় অংশগ্রহণকারীদের সংখ্যা দ্বিগুণ বেড়ে ৬ হাজারেরও বেশি হয়েছে। প্রধানমন্ত্রী বলেন, “এ বছর খেলো ইন্ডিয়া স্কুল গেমস্‌ – এ ৮০টি রেকর্ড হয়েছে। এর মধ্যে ৫৬টি রেকর্ড গড়েছে মেয়েরা। তারা যেমন পদক জিতেছে, তেমনই কিছু কিছু অসামান্য প্রতিভার নিদর্শনও রেখেছে। আরও একটি গুরুত্বপূর্ণ বিষয় হ’ল – এ ধরনের প্রতিযোগিতা থেকে যে তরুণ মেধাবীরা উঠে আসছে, তাঁরা বড় শহরগুলির নয়, বরং ছোট শহরগুলির”। দেশে ক্রীড়া ক্ষেত্রের বিকাশে এবং খেলাধুলোতে অংশগ্রহণ বাড়াতে বিগত ৫-৬ বছরে একাধিক আন্তরিক প্রয়াস নেওয়া হয়েছে জানিয়ে শ্রী মোদী বলেন, প্রতিভাবান ও মেধাবী খেলোয়াড়দের চিহ্নিতকরণ, প্রশিক্ষণ এবং যোগ্যদের মনোনীতকরণের ক্ষেত্রে স্বচ্ছতা বজায় রাখা হচ্ছে। তিনি আশা প্রকাশ করেন, “প্রথম খেলো ইন্ডিয়া ইউনিভার্সিটি গেমস্‌ থেকে এমন অনেক খেলোয়াড় উঠে আসবেন, যাঁরা টোকিও অলিম্পিকে অংশগ্রহণের সুযোগ পাবেন। সরকারের ক্রীড়া সংক্রান্ত কর্মসূচিগুলি থেকে লাভবান অ্যাথলিটরা জাতীয় ও আন্তর্জাতিক স্তরের একাধিক প্রতিযোগিতা থেকে দেশের জন্য ২০০টিরও বেশি পদক নিয়ে এসেছেন। আগামী দিনগুলিতে প্রথম খেলো ইন্ডিয়া ইউনিভার্সিটি গেমস্‌ – এ ২০০টিরও বেশি স্বর্ণ পদক জয়ের লক্ষ্য রয়েছে। পদক জয়ের থেকেও বড় বিষয় হ’ল – নিজের ক্রীড়া নৈপুণ্য আরও ক্ষুরধার করা এবং নিজের সম্ভাবনাকে আরও উচ্চতায় নিয়ে যাওয়া”। …
প্রধানমন্ত্রী জি-৭ শীর্ষ সম্মেলনের প্রথম আউটরিচ অধিবেশনে অংশগ্রহণ করেছেন

প্রধানমন্ত্রী শ্রী নরেন্দ্র মোদী জি-৭ শীর্ষ সম্মেলনের প্রথম আউটরিচ অধিবেশনে আজ অংশগ্রহণ করেছেন। “স্বাস্থ্য পরিষেবা – আরো মজবুতভাবে গড়ে তোলা” শীর্ষক অধিবেশনে করোনা ভাইরাস মহামারী থেকে সারা পৃথিবীর রোগমুক্তি এবং ভবিষ্যতে যে কোনো মহামারির বিরুদ্ধে লড়াইকে শক্তিশালী করার বিষয়টি নিয়ে আলোচনা হয়েছে। এই অধিবেশনে, প্রধানমন্ত্রী ভারতে সম্প্রতি কোভিড সংক্রমণের যে ঢেউ এসেছিল, তার প্রতিরোধে জি-7 এবং অন্যান্য অতিথি রাষ্ট্রের সহযোগিতার হাত বাড়িয়ে দেওয়ার বিষয়টিকে প্রশংসা করেছেন। তিনি ভারতে এই মহামারীর বিরুদ্ধে লড়াইয়ে সমগ্র সমাজের ঐক্যবদ্ধ হওয়ার উদ্যোগের বিষয়টি উল্লেখ করেছেন। সরকার, শিল্প সংস্থা এবং সুশীল সমাজ সর্বস্তরে ঐক্যবদ্ধ হয়ে এই লড়াই চালিয়েছে। সংক্রমিতের সংস্পর্শে আসাকে চিহ্নিত করা এবং টিকাকরণের ব্যবস্থাপনার জন্য ডিজিটাল প্রক্রিয়াকে ভারত, সফলভাবে ব্যবহার করেছে বলে শ্রী মোদী জানিয়েছেন। অন্যান্য উন্নয়নশীল রাষ্ট্রগুলির সঙ্গে ভারত এই অভিজ্ঞতা ও দক্ষতা ভাগ করে নিতে উৎসাহী। প্রধানমন্ত্রী বিশ্বজুড়ে স্বাস্থ্য পরিষেবার উন্নয়নে সমষ্টিগত উদ্যোগে ভারতের সমর্থনের কথা উল্লেখ করেছেন। কোভিড প্রতিরোধে প্রয়োজনীয় প্রযুক্তির ক্ষেত্রে ট্রিপস সংক্রান্ত ছাড় পাওয়ার জন্য বিশ্ব বাণিজ্য সংস্থায় ভারত ও দক্ষিণ আফ্রিকা যে প্রস্তাব এনেছে, তাতে তিনি জি-৭ গোষ্ঠীভুক্ত দেশগুলির সমর্থন চেয়েছেন। এই বৈঠকের মাধ্যমে সারা পৃথিবীর কাছে “এক বিশ্ব, এক স্বাস্থ্য ব্যবস্থা” বার্তা ছড়িয়ে দেওয়া উচিত বলে তিনি উল্লেখ করেছেন। ভবিষ্যতে যে কোনো মহামারীর বিরুদ্ধে লড়াইয়ে আন্তর্জাতিক স্তরে ঐক্য, নেতৃত্ব ও সহমর্মিতার আহ্বান জানিয়ে এই বিষয়ে গণতান্ত্রিক ও স্বচ্ছ সমাজ ব্যবস্থার বিশেষ দায়িত্বের উপর শ্রী মোদী গুরুত্ব দিয়েছেন। প্রধানমন্ত্রী জি-৭ শীর্ষ সম্মেলনের অন্তিম দিনে আগামীকাল দুটি অধিবেশনে অংশগ্রহণ করবেন।
মাটির স্বাস্থ্য পরীক্ষা এবং ফসল বিমা সম্পর্কিত কেন্দ্রীয় কর্মসূচির অগ্রগতি পর্যালোচনা করলেন প্রধানমন্ত্রী

সয়েল হেলথ্‌ কার্ড এবং প্রধানমন্ত্রী ফসল বিমা যোজনা – কৃষি সম্পর্কিত এই দুটি প্রধান কর্মসূচির অগ্রগতি আজ পর্যালোচনা করলেনপ্রধানমন্ত্রী শ্রী নরেন্দ্র মোদী। পর্যালোচনাকালে শ্রী মোদীকে অবহিত করা হয় যে,দেশের ১৬টি রাজ্য ও কেন্দ্রশাসিত অঞ্চল প্রথম দফার সয়েল হেলথ্‌ কার্ড বন্টনের কাজইতিমধ্যেই সম্পূর্ণ করেছে। অবশিষ্ট রাজ্যগুলি আর কয়েক সপ্তাহের মধ্যেই এই কাজ শেষকরবে বলে আশা করা হচ্ছে। কর্মসূচির অগ্রগতি পর্যালোচনা করে প্রধানমন্ত্রীবলেন, মাটির নমুনা এবং বিভিন্ন পরীক্ষাগারে তা পরীক্ষা করে দেখার কাজটিতে যথেষ্টসতর্কতা অবলম্বন করা প্রয়োজন, যাতে মাটির প্রকৃতি বা তার আসল স্বাস্থ্যের বিষয়টিসহজেই চিহ্নিত করা যায়। এই ব্যবস্থায় মাটির স্বাস্থ্য পরীক্ষা সম্পর্কিত রিপোর্টবা প্রতিবেদনের যথার্থতা সম্পর্কে নিশ্চিত হওয়া সম্ভব। শ্রী মোদী বলেন, সয়েল হেলথ্‌ কার্ডের মুদ্রণআঞ্চলিক ভাষা বা উপ-ভাষায় হওয়া প্রয়োজন, যাতে কৃষকরা তা পাঠ করে মাটির প্রকৃতিসম্পর্কে সহজেই অবহিত থাকতে পারেন। মাটি পরীক্ষার কাজে অত্যাধুনিক প্রযুক্তির প্রয়োগও ব্যবহারকে উৎসাহিত করেন প্রধানমন্ত্রী। তিনি বলেন, যত দ্রুত এই প্রযুক্তিকেগ্রহণ করা যায়, ততই মঙ্গল। এই প্রচেষ্টায় স্টার্ট আপ সংস্থা এবং শিল্পোদ্যোগীদেরযুক্ত করার সম্ভাবনার বিষয়টি খতিয়ে দেখার জন্য তিনি নির্দেশ দেন সংশ্লিষ্টআধিকারিকদের। প্রধানমন্ত্রী ফসল বিমা যোজনা সম্পর্কেপ্রধানমন্ত্রীকে অবহিত করা হয় যে ২০১৬’র খরিফ মরশুমে এবং ২০১৬-১৭ অর্থ বছরের রবিমরশুমে ৭,৭০০ কোটি টাকার বিমা সংক্রান্ত দাবিদাওয়া ইতিমধ্যেই পূরণ করা হয়েছে।এরফলে, উপকৃত হয়েছেন ৯০ লক্ষেরও বেশি কৃষিজীবী। আধিকারিকরা প্রধানমন্ত্রীকে জানান, শস্য বিমাসংক্রান্ত দাবিদাওয়া পূরণের ক্ষেত্রে স্মার্টফোন, দূরসংবেদী ব্যবস্থা, উপগ্রহমারফৎ প্রাপ্ত তথ্য এবং ড্রোন ব্যবহার করা হচ্ছে। কারণ এরফলে, দ্রুত তথ্য ওপরিসংখ্যান সংগ্রহ সম্ভব। কেন্দ্রীয় কৃষি মন্ত্রক, নীতি আয়োগ এবংপ্রধানমন্ত্রীর দপ্তরের পদস্থ আধিকারিকরা এদিন উপস্থিত ছিলেন এই পর্যালোচনা বৈঠকে। …
শিবগিরি মঠে শ্রী নারায়ণ গুরুর উদ্দেশে শ্রদ্ধা নিবেদন প্রধানমন্ত্রীর

প্রধানমন্ত্রী শ্রী নরেন্দ্র মোদী আজ কেরলের ভারকালায় শিবগিরি মঠ পরিদর্শন করেন। সেখানে তিনি শ্রদ্ধা নিবেদন করেন মহান সমাজ সংস্কারক শ্রী নারায়ণ গুরুর উদ্দেশে। প্রধানমন্ত্রীকে স্বতঃস্ফূর্তভাবে স্বাগত জানান স্থানীয় অধিবাসীরা। প্রথমেই প্রধানমন্ত্রী যান মহাসমাধি মন্দির দর্শনে। পরে, তিনি বৈদিকা মঠটিও পরিদর্শন করেন। মঠ প্রাঙ্গণে এক সমাবেশে ভাষণদানকালে প্রধানমন্ত্রী বলেন, শ্রী নারায়ণ গুরুর আশীর্বাদ কামনা করার সুযোগ পেয়ে তিনি নিজেকে ভাগ্যবান বলে মনে করছেন। সমাজের দরিদ্র, বঞ্চিত ও অবহেলিতদের সেবায় শ্রী নারায়ণ গুরু তাঁর অনুপ্রেরণা বলে প্রধানমন্ত্রী উল্লেখ করেন।
বস্ত্র ও পোশাক শিল্পে কর্মসংস্থানের সুযোগ সৃষ্টি এবং রপ্তানির প্রসারে বিশেষ প্যাকেজ :  অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ বস্ত্র ও পোশাক শিল্পে কর্মসংস্থানের সুযোগ সৃষ্টির লক্ষ্যে একটি বিশেষ প্যাকেজ সংক্রান্ত প্রস্তাবে অনুমোদন দেওয়া হয়। এছাড়াও, এই শিল্পক্ষেত্রের রপ্তানি সংক্রান্ত কাজকর্মকে উৎসাহদানের ব্যবস্থাও রয়েছে এই প্যাকেজটির মধ্যে। পরবর্তী তিন বছরে বস্ত্র ও পোশাক শিল্পে ১ কোটি কর্মসংস্থানের লক্ষ্যে সরকার যে সংস্কারমূলক কাজকর্মের কথা ঘোষণা করে তারই প্রেক্ষিতে এই প্যাকেজ অনুমোদনের প্রস্তাবটি মন্ত্রিসভার বৈঠকে সর্বসম্মতিক্রমে গৃহীত হয়। এই প্যাকেজটিতে রয়েছে শ্রম-বান্ধব এমন কিছু ব্যবস্থা যা কর্মসংস্থানের সুযোগ সৃষ্টির ক্ষেত্রে বিশেষভাবে সহায়ক হবে। শুধু তাই নয়, সংশ্লিষ্ট শিল্পের অর্থনীতিকে আরও চাঙ্গা করে তুলতে এবং রপ্তানিমূলক কাজকর্মকে উৎসাহদানের ক্ষেত্রেও এক কার্যকর ভূমিকা পালন করবে অনুমোদিত এই বিশেষ প্যাকেজটি। সরকারের এই সিদ্ধান্তের ফলে রপ্তানির মাত্রা বৃদ্ধি পাবে ৩০ বিলিয়ন মার্কিন ডলারের মতো এবং আগামী তিন বছরে বিনিয়োগের পরিমাণ বৃদ্ধি পেয়ে দাঁড়াবে ৭৪ হাজার কোটি টাকায়। বস্ত্র ও পোশাক শিল্পে কাজের যে নতুন নতুন সুযোগ সৃষ্টি হবে তাতে বিশেষভাবে উপকৃত হবেন মহিলারা। কারণ, এই শিল্পটির সঙ্গে যুক্ত রয়েছেন প্রায় ৭০ শতাংশের মতো মহিলা কর্মী। সুতরাং, নারীর ক্ষমতায়নের মধ্য দিয়ে সামাজিক পরিবর্তন তথা রূপান্তরের লক্ষ্য পূরণও সম্ভব হয়ে উঠবে মন্ত্রিসভার এই সিদ্ধান্তের ফলে। কর্মচারী ভবিষ্যনিধি প্রকল্পের সংস্কার, অতিরিক্ত কাজের সময় অর্থাৎ ওভারটাইমের সীমা বেঁধে দেওয়া, নির্দিষ্ট মেয়াদে কর্মসংস্থানের সুযোগ সম্প্রসারণ, আয়কর আইনের ৮০জেজেএএ ধারায় আয়কর সংক্রান্ত সুযোগ-সুবিধা সহ বেশ কিছু কল্যাণমূলক কর্মসূচির বিষয় অন্তর্ভুক্ত রয়েছে এই বিশেষ প্যাকেজটিতে।
প্রধানমন্ত্রী জি-২০ শীর্ষ সম্মেলনে যোগ দিতে ইন্দোনেশিয়া সফর করবেন

প্রধানমন্ত্রী শ্রী নরেন্দ্র মোদী ইন্দোনেশিয়ার রাষ্ট্রপতি শ্রী জোকো উইডোডো’র আমন্ত্রণে জি-২০ সপ্তদশ শীর্ষ সম্মেলনে যোগ দিতে ১৪ – ১৬ নভেম্বর ইন্দোনেশিয়ার বালি সফর করবেন। এবারের শীর্ষ সম্মেলনের মূল ভাবনা ‘একত্রিত হয়ে পুনরুদ্ধার, শক্তিশালী এক পুনরুদ্ধার’। বালি শীর্ষ সম্মেলনে জি-২০ নেতৃবৃন্দ এই বিষয়টি নিয়ে বিস্তারিত আলোচনা করবেন। খাদ্য ও জ্বালানী ক্ষেত্রে নিরাপত্তা; স্বাস্থ্য এবং ডিজিটাল ব্যবস্থাপনার রূপান্তর – এই তিনটি বিষয়ের উপর সম্মেলনে কার্যকরি অধিবেশনের আয়োজন করা হয়েছে। আগামী পয়লা ডিসেম্বর থেকে ভারত জি-২০ গোষ্ঠীর সভাপতির দায়িত্ব গ্রহণ করবে। বালি শীর্ষ সম্মেলনে রাষ্ট্রপতি উইডোডো প্রধানমন্ত্রী মোদীর কাছে জি-২০ গোষ্ঠীর সভাপতির দায়িত্ব অর্পণ করবেন। সম্মেলনের ফাঁকে প্রধানমন্ত্রী বিভিন্ন দেশের রাষ্ট্রপ্রধানদের সঙ্গে বৈঠক করবেন। এছাড়াও, বালিতে বসবাসরত ভারতীয় সম্প্রদায়ের সঙ্গে মতবিনিময় করবেন এবং বক্তব্য রাখবেন।